**Ενωτική Πρωτοβουλία Φυσικοθεραπευτών**

*ΠΡΩΤΟΒΑΘΜΙΑ ΦΡΟΝΤΙΔΑ ΥΓΕΙΑΣ* *ΙΔΙΩΤΙΚΟΣ ΤΟΜΕΑΣ*

**Ο ρόλος της φυσικοθεραπείας**

Το Εθνικό Σύστημα Υγείας αποτελείται σήμερα από τον δημόσιο τομέα και από τον ιδιωτικό τομέα και θα πρέπει να διέπεται από ενιαία κριτήρια λειτουργίας τόσο για υποδομές και προσωπικό, όσο και για τα ποιοτικά χαρακτηριστικά των υπηρεσιών που παρέχει.

Πιστεύουμε σε ένα ασθενοκεντρικό σύστημα, διαμορφωμένο έτσι ώστε να ευνοείται η αποκέντρωση και η εξυπηρέτηση όλων των Ελλήνων, και όχι μόνο αυτών που κατοικούν στα μεγάλα αστικά κέντρα.

Ο ρόλος της φυσικοθεραπείας όπως περιγράφεται από την W.C.P.T στη Δήλωση Πολιτικής για την Πρωτοβάθμια Φροντίδα Υγείας (Π.Φ.Υ) (<http://www.wcpt.org/policy/ps-primary-health-care>) από το 2003 αλλά και από το 1995 στη Δήλωση Πολιτικής για την ιδιωτική παροχή υπηρεσιών φυσικοθεραπείας της W.C.P.T (<http://www.wcpt.org/policy/ps-private-practice>), αναδεικνύει την επιστήμη μας καθιστώντας την παρέμβαση μας όχι μόνον ουσιαστική αλλά και επιβεβλημένη.

**Ο ρόλος του Π.Σ.Φ**

Οι διαχειριστές της οικονομικής κρίσης που μαστίζει τα τελευταία χρόνια τη χώρα μας εξαθλίωσαν τους ιδιώτες παρόχους πρωτοβάθμιων υπηρεσιών φυσικοθεραπείας

Η μέχρι τώρα σχέση του Π.Σ.Φ με τον Ε.Ο.Π.Υ.Υ μάλλον τραυματική μπορεί να θεωρηθεί. Στηρίζουμε την ύπαρξη και τη λειτουργία του Ε.Ο.Π.Υ.Υ αλλά και την *φυσιοθεραπευτική συνεδρία*.

Το θέμα όμως είναι περίπλοκο και δεν μπορεί να λυθεί μόνον από την ανάγνωση, υπαρκτών ή ανύπαρκτων προτάσεων. Πιστεύοντας ότι η συμμετοχική διοίκηση είναι από τις απαρχές της ποιοτικής διοίκησης πριν από 3 χρόνια προτείναμε, παράλληλα με την διεξαγωγή των εκλογών να στηθεί μια δεύτερη κάλπη, όπου οι ενδιαφερόμενοι να ψήφιζαν πιθανές λύσεις, σαν ένα *άτυπο δημοψήφισμα*, δυστυχώς όμως καμιά άλλη παράταξη δεν το στήριξε.

Σήμερα πιστεύουμε ότι η πιο ενδεδειγμένη λύση είναι:

***Άμεση έναρξη τριμερούς συνεργασίας μεταξύ των Π.Σ.Φ, Π.Ε.Ε.Φ & της Διεθνούς Ένωσης Ιδιωτικής Φυσικοθεραπείας (I.P.P.T.A), υποομάδα της W.C.P.T, έτσι ώστε να σχεδιαστεί με άρτιο τρόπο η βιώσιμη ανάπτυξη των ιδιωτικών υπηρεσιών φυσικοθεραπείας στη Π.Φ.Υ.***

Επιπρόσθετα με βάση και την θεσμική οντότητά του σαν Ν.Π.Δ.Δ. ο Π.Σ.Φ. οφείλει άμεσα να εντάξει στον προγραμματισμό του τις εξής ενέργειες:

**1.***Σύσταση επιτροπών*.

* Σε επίπεδο Π.Τ: τριμελής, απαρτιζόμενη από μέλη που αυτοαπασχολούνται στην Π.Φ.Υ και θα εποπτεύεται από μέλος της Δ.Ε. Μοναδικό αντικείμενο η καταγραφή και ανάλυση *μόνον εργασιακών ζητημάτων* καθώς και η κατάθεση εναλλακτικών λύσεων προς την Δ.Ε.
* Σε επίπεδο Κ.Δ.Σ: πενταμελής, απαρτιζόμενη από μέλη που αυτοπασχολούνται στην Π.Φ.Υ και θα εποπτεύεται από μέλος του Κ.Δ.Σ. Μοναδικό αντικείμενο η κατάθεση προτάσεων με στόχο την *θεσμική αναβάθμιση* του κλάδου και η *τεκμηρίωση* της αναγκαιότητας παρουσίας φυσικοθεραπευτών στο ιδιωτικό τομέα της Π.Φ.Υ.

**2.**Αξιοποίηση *προγραμμάτων συνεχιζόμενης εκπαίδευσης και δια βίου μάθησης* για τους αυτοαπασχολούμενους φυσικοθεραπευτές, πάντα με την καθοδήγηση του.

**3.**Σύνταξη σε ηλεκτρονική μορφή *εγχειριδίου διαδικασιών* (επιστημονικών, δεοντολογικών, διοικητικών) & διαγραμμάτων ροής παρεχόμενων φυσιοθεραπευτικών υπηρεσιών, που θα ισχύουν για όλους τους αυτοαπασχολούμενους φυσικοθεραπευτές.

**4.**Υιοθέτηση των *ενιαίων ηλεκτρονικών εντύπων* (ΠΑΡΑΠΕΜΠΤΙΚΟ ΣΥΝΕΔΡΙ-ΩΝ ΦΥΣΙΚΟΘΕΡΑΠΕΙΑΣ & ΑΝΑΛΥΣΗ ΦΥΣΙΚΟΘΕΡΑΠΕΥΤΙΚΗΣ ΑΓΩΓΗΣ) και άμεση υποχρεωτική εφαρμογή τους.

**5.**Ανίχνευση βαθμού *ικανοποίησης ασθενών* για τις παρεχόμενες φυσιοθεραπευτικές υπηρεσίες, με ανάπτυξη εξειδικευμένων ερωτηματολογίων

**6.**Διερεύνηση ποσοστού *εργασιακής ικανοποίησης* φυσικοθεραπευτών, με συμπλήρωση ερωτηματολογίων και άλλων πρόσφορων μεθοδολογιών.

**7.**Παρουσία μέλους του σε φορείς πιστοποίησης *ποιότητας Ιδιωτικών Υπηρεσιών Υγείας στην Π.Φ.Υ.*

**8.** Εκπροσώπηση του στο *ΔΣ του ΕΟΠΥΥ*

**9.** Καταγραφή με λεπτομερή και επιστημονικό τρόπο των *στοιχείων των φυσικοθεραπευτήριων*, για περαιτέρω στοχευμένες δράσεις

**10.***Ανάπτυξη συνεργασιών* με όλους τους εργασιακούς και σωματειακούς φορείς που δραστηριοποιούνται σε όλες τις ιδιωτικές δομές Π.Φ.Υ αλλά και με ενώσεις ασθενών. Η γνωστοποίηση από τον Π.Σ.Φ των προβλημάτων των φυσιοθεραπευτών, αλλά και των προτάσεων του, θα διευκολύνει την από κοινού καλύτερη διεκδίκηση επίλυσης των.

***Διεκδικούμε μαχητικά***

***και***

***χωρίς κανένα συμβιβασμό***

1. Κανένας *αποκλεισμός* φυσικοθεραπευτή από τον Ε.Ο.Π.Υ.Υ.
2. Άρση όλων εκείνων των διατάξεων που διαταράσσουν τη *βιωσιμότητα* του φυσικοθεραπευτηρίου
3. Δέσμευση από την πολιτεία για *άμεση καταβολή* των όλων των *πραγματικά χρωστούμενων*
4. *Στήριξη* της ύπαρξης και λειτουργίας του ιδιωτικού εργαστηρίου φυσικοθεραπείας καθιστώντας το *αναπόσπαστο κομμάτι* εκείνων των επιχειρήσεων που θα βοηθήσουν στην ανάκαμψη της Ελληνικής οικονομίας
5. Ένταξη του φυσικοθεραπευτηρίου σε επιχορηγούμενα αναπτυξιακά προγράμματα τύπου Εθνικού Στρατηγικού Πλαισίου Αναφοράς *(Ε.Σ.Π.Α)* και της Νέας Προγραμματικής Περιόδου *(Σ.Ε.Σ)* καθώς και σε δίκτυα *τουρισμού υγείας*.
6. *Φορολογικές ελαφρύνσεις* για όλους τους αυτοαπασχολούμενους για τα πρώτα 5 χρόνια της δραστηριότητας τους.
7. Εναρμόνιση της Ελληνικής νομοθεσίας για τις περιπτώσεις *αυτοπαραπομπής* ασθενών σε φυσικοθεραπεία όπως συμβαίνει διεθνώς.
8. *Νέο θεσμικό πλαίσιο* για τα ιδιωτικά εργαστήρια φυσιοθεραπείας, που θα ρυθμίζει μόνον τα πολεοδομικά στοιχεία και το ποιος έχει δικαίωμα να κατέχει την άδεια του.
9. Κατάργηση της *υποχρεωτικής παρουσίας* συγκεκριμένων επιστημονικών οργάνων στα φυσικοθεραπευτήρια. Η απόφαση για τα όργανα, που θα πλαισιώνουν το έργο μας ανήκει σε μας και μόνον σε μας.
10. Υποχρεωτική *ποσόστωση* στη σύνθεση του Κ.Δ.Σ με 1 αυτοαπασχολούμενο συνάδελφο.
11. Ένταξη του φυσικοθεραπευτηρίου στους φορείς υλοποίησης *προγραμμάτων αγωγής / προαγωγής υγείας*
12. Αναγκαιότητα μελέτης *ελαχίστων εσόδων φυσικοθεραπευτηρίου* για τη βιωσιμότητα του, σε συνεργασία Π.Σ.Φ, Π.Ε.Ε.Φ & I.P.P.T.A
13. Εξίσωση όρων *συνταξιοδότησης* για όλους τους φυσικοθεραπευτές, που υπηρετούν στην Π.Φ.Υ

Ευελπιστούμε ότι οι θέσεις μας μαζί με εκείνες της Π.Ε.Ε.Φ καθώς και των άλλων παρατάξεων *σε όσα σημεία ταυτίζονται* θα αποτελέσουν την απαρχή ενός γόνιμου διαλόγου στον Π.Σ.Φ έτσι ώστε το επόμενο Κ.Δ.Σ του, να έχει μια βάση *προώθησης* & *επίλυσης* των επιμέρους ζητημάτων.

***Η ιδιωτική παροχή υπηρεσιών φυσικοθεραπείας***

***δεν είναι δαπάνη αλλά ανάγκη***

***Κάνε τις θέσεις μας***

***φωνή σου***

***&***

***δύναμη δώσε μας***

***με τη συμμετοχή σου***

Οι υποψήφιοι με τα ψηφοδέλτια της ΕΝΩΤΙΚΗΣ ΠΡΩΤΟΒΟΥΛΙΑΣ ΦΥΣΙΚΟΘΕ-ΡΑΠΕΥΤΩΝ

για τη Δ.Ε & τη Γ.Σ των Αντιπρόσωπων του Π.Τ Αττικής

1. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

2. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

3. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

4. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

5. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

6. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

7. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

8. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ

Για το ΚΕΝΤΡΙΚΟ ΔΙΟΙΚΗΤΙΚΟ ΣΥΜΒΟΥΛΙΟ

1. ΚΟΝΤΟΠΟΔΗΣ ΚΩΝΣΤΑΝΤΙΝΟΣ ΤΟΥ ΕΛΕΥΘΕΡΙΟΥ

2. ΚΟΥΤΙΒΑ ΣΤΑΥΡΟΥΛΑ ΤΟΥ ΠΑΝΑΓΙΩΤΗ

3. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

4. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

5. ΜΑΡΗ ΑΙΚΑΤΕΡΙΝΗ ΤΟΥ ΕΜΜΑΝΟΥΗΛ

6. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

7. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

8. ΠΑΠΟΥΤΣΑΚΗΣ ΚΩΝΣΤΑΝΤΙΝΟΣ ΤΟΥ ΧΑΡΙΛΑΟΥ

9. ΠΑΤΣΙΡΗΣ ΣΤΕΦΑΝΟΣ ΤΟΥ ΔΗΜΗΤΡΙΟΥ

10. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

11. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

12. ΣΑΚΚΟΠΟΥΛΟΣ ΙΩΑΝΝΗΣ ΤΟΥ ΓΕΩΡΓΙΟΥ

13. ΣΚΑΝΔΑΜΗΣ ΓΕΩΡΓΙΟΣ ΤΟΥ ΜΙΧΑΗΛ

14. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

15. ΤΣΕΠΑΣ ΛΕΩΝΙΔΑΣ ΤΟΥ ΦΩΤΙΟΥ

16. ΦΩΤΙΟΥ ΔΙΑΜΑΝΤΗΣ ΤΟΥ ΚΩΝΣΤΑΝΤΙΝΟΥ

17. ΧΑΡΩΝΙΤΗΣ ΕΠΑΜΕΙΝΩΝΔΑΣ ΤΟΥ ΒΑΣΙΛΕΙΟΥ

18. ΧΡΥΣΟΥΛΑΚΗΣ ΙΩΑΝΝΗΣ ΤΟΥ ΓΕΩΡΓΙΟΥ

19. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ